Кризистик абал

Кризистик абал, критикалык абал – эки фазалуу системанын ортосундагы айырма жоголуп, бирдей касиетке ээ болгон чектик тең салмактуу абал. Кризистик абалдагы заттардын параметрлери төмөнкүлөр: кризистик басым (Pкр), кризис температура (Ткр.), кризистик көлөм (Vкр.) ж. б. Эгер газ абалындагы зат кризистен жогору темпрада болсо, анда ал каалаган чоң басымда суюктукка айланбайт. Кризистик абалга жакындаган сайын жанаша фазадагы заттардын тыгыздыгындагы, курамындагы, касиетиндеги айырмачылыктар жана фазалык өтүү жылуулугу, фаза аралык беттик тартылуу азаят да, кризис чекити нөлгө барабар болуп калат. Аралашмадагы тыгыздыктын жана концент-нын термелүүсү (флуктуациясы) кыйла өсөт. Заттын структурасындагы жана касиетиндеги бул өзгөчөлүктөр Кризистик абалда байкалуучу кризистик кубулуштарга алып келет. 
Категория:Физика
Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9